รัฐบาลไทย-ข่าวทำเนียบรัฐบาล-กระทรวงคมนาคม ร่วมพิธีมอบโล่และตราการรับรองมาตรฐานการให้บริการของศูนย์ราชการสะดวก (GECC) ประจำปี 2566
วันพุธที่ 30 สิงหาคม 2566
กระทรวงคมนาคม ร่วมพิธีมอบโล่และตราการรับรองมาตรฐานการให้บริการของศูนย์ราชการสะดวก (GECC) ประจําปี 2566
ณ โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ กรุงเทพฯ
นายมนตรี เดชาสกุลสม ผู้ตรวจราชการกระทรวงคมนาคม เป็นผู้แทนกระทรวงคมนาคม เข้าร่วมพิธีมอบโล่และตราการรับรองมาตรฐานการให้บริการของศูนย์ราชการสะดวก (GECC) ประจําปี 2566 ของสํานักงานปลัดสํานักนายกรัฐมนตรี โดยมี นายอนุชา นาคาศัย รัฐมนตรีประจําสํานักนายกรัฐมนตรี เป็นประธานในพิธี ในวันที่ 30 สิงหาคม 2566 ณ โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ กรุงเทพฯ
นายมนตรี เดชาสกุลสม กล่าวว่า การมอบโล่และตราการรับรองมาตรฐานการให้บริการของ GECC เป็นสัญลักษณ์แสดงถึงการให้บริการแก่ประชาชนของหน่วยงานรัฐที่บริการด้วยความสะดวก รวดเร็ว เข้าถึงง่าย ตั้งแต่ปี 2559 - 2564 มีหน่วยงานรัฐสมัครขอรับการรับรองมาตรฐานของ GECC 6,787 ศูนย์ และได้รับการรับรองมาตรฐานแล้ว 3,017 ศูนย์ โดยในปี 2566 มีหน่วยงานรัฐสมัครขอรับการรับรองมาตรฐาน 2,081 ศูนย์ คณะกรรมการอํานวยการศูนย์ราชการได้ตรวจประเมินผ่านระบบเทคโนโลยีสารสนเทศด้วยระบบ Video Conference และลงพื้นที่ Site Visit เพื่อพิจารณาหลักฐานเชิงประจักษ์ทั้งด้านกายภาพ คุณภาพ และผลลัพธ์ พร้อมสัมภาษณ์ผู้รับบริการ ณ จุดให้บริการ ซึ่งคณะกรรมการฯ ได้พิจารณาให้การรับรองมาตรฐาน GECC ประจําปี 2566 จํานวน 605 ศูนย์ ถือเป็นการย้ําเตือนผู้บริหารหน่วยงานรัฐให้มุ่งมั่นพัฒนาและรักษามาตรฐานการบริการให้ได้ตามมาตรฐาน GECC เพื่อให้ประชาชนได้รับการบริการอย่างมีมาตราฐาน สะดวก รวดเร็ว เข้าถึงง่าย สําหรับโล่และตราการรับรองมาตรฐานแบ่งเป็น 3 ระดับ ดังนี้ 1) ระดับเป็นเลิศ หรือ สีทอง หมายถึง หน่วยงานมีการเพิ่มนวัตกรรมและเทคโนโลยีสําหรับให้บริการด้วยระบบดิจิทัล สะดวกทุกที่ทุกเวลา 2) ระดับก้าวหน้า หรือ สีเงิน หมายถึง หน่วยงานมีการเพิ่มเติมนวัตกรรม ให้บริการสะดวก รวดเร็ว เข้าถึงง่าย และมีเทคโนโลยีในการให้บริการ และ 3) ระดับพื้นฐาน หรือ สีฟ้า หมายถึง หน่วยงานมีการให้บริการสะดวก รวดเร็ว เข้าถึงง่าย
ทั้งนี้ มีหน่วยงานในสังกัดกระทรวงฯ ได้รับโล่และตราการรับรองมาตรฐานการให้บริการของ GECC ประจําปี 2566 จํานวน 29 รางวัล ดังนี้
1. ระดับก้าวหน้า 2 รางวัล ได้แก่ สํานักงานขนส่งจังหวัดพิษณุโลก แห่งที่ 2 และสํานักงานขนส่งจังหวัดลําพูน
2. ระดับพื้นฐาน 27 รางวัล ได้แก่ สํานักงานขนส่งจังหวัดกระบี่ สํานักงานขนส่งจังหวัดขอนแก่น แห่งที่ 1 สํานักงานขนส่งจังหวัดเชียงราย สํานักงานขนส่งจังหวัดพังงา สํานักงานขนส่งจังหวัดพิษณุโลก แห่งที่ 1 สํานักงานขนส่งจังหวัดสงขลา แห่งที่ 2 สํานักงานขนส่งจังหวัดสระแก้ว สํานักงานขนส่งจังหวัดกาญจนบุรี สาขาอําเภอพนมทวน สํานักงานขนส่งจังหวัดตรัง สาขาอําเภอห้วยยอด สํานักงานขนส่งจังหวัดนครศรธรรมราช สาขาอําเภอสิชล สํานักงานขนส่งจังหวัดบุรีรัมย์ สาขาอําเภอนางรอง สํานักงานขนส่งจังหวัดบุรีรัมย์ สาขาอําเภอประโคนชัย สํานักงานขนส่งจังหวัดปัตตานี สาขาอําเภอสายบุรี สํานักงานขนส่งจังหวัดพัทลุง สาขาอําเภอควนขุน สํานักงานขนส่งจังหวัดพัทลุง สาขาอําเภอตะโหมด สํานักงานขนส่งจังหวัดพิษณุโลก สาขาอําเภอนครไทย สํานักงานขนส่งจังหวัดเพชรบุรี สาขาอําเภอชะอํา สํานักงานขนส่งจังหวัดเพชรบูรณ์ สาขาอําเภอชนแดน สํานักงานขนส่งจังหวัดเพชรบูรณ์ สาขาอําเภอหล่มสัก สํานักงานขนส่งจังหวัดราชบุรี สาขาอําเภอจอมบึง สํานักงานขนส่งจังหวัดสกลนคร สาขาอําเภอพังโคน สํานักงานขนส่งจังหวัดสกลนคร สาขาอําเภอสว่างแดนดิน สํานักงานขนส่งจังหวัดสุราษฎร์ธานี สาขาอําเภอไชยา สํานักงานขนส่งจังหวัดสุรินทร์ สาขาอําเภอสังขะ สํานักงานขนส่งจังหวัดอุตรดิตถ์ สาขาอําเภอตรอน สํานักงานขนส่งจังหวัดอุตรดิตถ์ สาขาอําเภอน้ําปาด และสํานักงานขนส่งจังหวัดอุบลราชธานี สาขาอําเภอเดชอุดม